CELEX: C2007/269/61
Language: hu
Date: 2007-11-10 00:00:00
Title: C-425/07. P. sz. ügy: A T-229/05. sz., AEPI Elliniki Etaireia pros Prostasian tis Pnevmatikis Idioktisias kontra az Európai Közösségek Bizottsága ügyben 2007. július 12-én hozott ítélet ellen az AEPI Elliniki Etaireia pros Prostasian tis Pnevmatikis Idioktisias AE által  2007. szeptember 14-én benyújtott fellebbezés

10.11.2007   
            
            
               HU
            
            
               Az Európai Unió Hivatalos Lapja
            
            
               C 269/36
            
         A T-229/05. sz., AEPI Elliniki Etaireia pros Prostasian tis Pnevmatikis Idioktisias kontra az Európai Közösségek Bizottsága ügyben 2007. július 12-én hozott ítélet ellen az AEPI Elliniki Etaireia pros Prostasian tis Pnevmatikis Idioktisias AE által 2007. szeptember 14-én benyújtott fellebbezés
   (C-425/07. P. sz. ügy)
   (2007/C 269/61)
   Az eljárás nyelve: görög
   Felek
   
      Fellebbező: AEPI Elliniki Etaireia pros Prostasian tis Pnevmatikis Idioktisias AE (képviselő: Th. Asprogerakas-Grivas ügyvéd)
   
      A másik fél az eljárásban: az Európai Közösségek Bizottsága
   A fellebbező kérelmei
   A Bíróság
   
               —
            
            
               fogadja el a jelen fellebbezést;
            
         
               —
            
            
               helyezze teljes egészében hatályon kívül az Európai Közösségek Elsőfokú Bíróságának (negyedik tanács) a T-229/05. sz., AEPI Elliniki Etaireia pros Prostasian tis Pnevmatikis Idioktisias kontra az Európai Közösségek Bizottsága ügyben 2007. július 12-én hozott ítéletét, amely ellen fellebbezést nyújtott be;
            
         
               —
            
            
               fogadja el az Európai Közösségek Elsőfokú Bíróságához 2005. június 14-én (az EK-Szerződés 230. cikke értelmében) benyújtott (001/4372,56 (2001) A/3603/2. sz.), a 2005. április 18-i SG-Greffe (2005) D/201832 sz., egy 2001. március 22-i bejelentést (2001/4372,56 (2001A/3603/2) elutasító bizottsági határozat megsemmisítésére irányuló keresetet, és hozzon erről döntést, mind a Bíróság, mind pedig a megtámadott ítéletet hozó Elsőfokú Bíróság, elfogadva a kereset indokolásában hivatkozó jogalapokat, és
            
         
               —
            
            
               kötelezze az alperest a költségek viselésére.
            
         Jogalapok és fontosabb érvek
   A megtámadott ítélet tévesen értelmezte az EK-Szerződés 81. és 82. cikkeit, mivel nem vizsgálta, hogy a Bizottság vitatott határozatában túllépte-e mérlegelési hatáskörét, nem vette figyelembe a Bíróság vonatkozó ítélkezési gyakorlatát, nem vette figyelembe a keresetben bemutatott ténybeli körülményeket, amelyek a tagállamok közötti kereskedelem sérelmét bizonyítják. Végül, tévesen értelmezve és alkalmazva az EK-Szerződés 81. és 82. cikkeit, az Elsőfokú Bíróság úgy ítélte meg, hogy a közösségi jog versenyre vonatkozó rendelkezései szükségszerűen megkövetelik a tagállamok közötti kereskedelem tényleges sérelmét, míg valójában, a hivatkozott rendelkezések helyes értelmezésével és alkalmazásával azt kell megállapítani, hogy e sérelem lehetősége már elégséges ahhoz, hogy maga a jogsértés bekövetkezzen.